![MP900433196[1]]()

LAPSEN SURU

Seinäjoen alueseurakunnassa järjestetään

5-10 vuotiaille lapsille omia sururyhmiä.

Menetetty läheinen voi olla oma vanhempi,

sisarus, isovanhempi, kummi, ystävä tai

kuka tahansa muu lapselle läheinen ihminen.

Sururyhmän tavoitteena on tarjota lapselle vertaistukiryhmä,

jossa samoja asioita kokeneet tai samassa

elämäntilanteessa olevat lapset

käyvät läpi ajatuksiaan ja tunteitaan.

Vertaistukiryhmä ei ole kerho,

eikä myöskään terapiaryhmä.

Kokoontumisissa lasta ohjataan

sanottamaan tunteitaan ja löytämään

keinoja niiden käsittelyyn.

Tämä tapahtuu erilaisten

toimintatuokioiden ja yhdessä tekemisen kautta.

Ryhmään osallistuessaan lapsi saa myös kokemuksen siitä,

ettei hän ole surussaan yksin.

Ryhmäkäyntien tärkeänä osana on kertoa lapselle

kristillinen näkemys kuolemasta ja näin auttaa häntä

löytämään myös lohdutusta jälleennäkemisen toivosta

Ryhmiä perustetaan sen mukaan kun ilmoittautuneita on

riittävä määrä eli 5-6 lasta.

Suositeltavaa sururyhmään osallistumiselle on,

että läheisen kuolemasta on kulunut ainakin puolivuotta.

 Ilmoittautuminen Seinäjoen seurakunnan numeroon

06- 4184 230.

Seurakunnan sururyhmistä vastaa siihen nimetty pastori.

Lasten sururyhmän vetäjinä toimivat lastenohjaajat.



Seinäjoen seurakunta

 www.seinajoenseurakunta.fi